
    ประกาศองค์การบริหารส่วนตำบลตะแพน
เรื่อง    ขยายเวลาการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562
ประจำปี พ.ศ.2567
………………………………….

		ตามที่รัฐบาลมีนโยบายพลิกฟื้นเศรษฐกิจ เร่งแก้ปัญหาและช่วยเหลือประชาชนผ่านนโยบายรัฐบาล ประกอบกับมีการขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ประจำปี พ.ศ.2567  เพื่อบรรเทาภาระภาษีให้ประชาชน  นั้น
		เพื่อให้การจัดเก็บภาษีที่ดินและสิ่งปลูกสร้างขององค์กรปกครองส่วนท้องถิ่นเป็นไปด้วยความเรียบร้อย สามารถจัดเก็บภาษีได้อย่างมีประสิทธิภาพและครบถ้วน รวมถึงบรรเทาภาระภาษีให้ผู้เสียภาษีมีเวลาชำระภาษีมากขึ้น รัฐมนตรีว่าการกระทรวงมหาดไทยจึงอาศัยอำนาจตามมาตรา 14 วรรคสองแห่งพระราชบัญญัติภาษีที่ดินและสิ่งปลูกสร้าง พ.ศ.2562 เห็นชอบให้ขยายกำหนดเวลาดำเนินการของผู้มีหน้าที่ต้องปฏิบัติตามพระราชบัญญัติภาษีที่ดินและสิ่งปลูกสร้าง พ.ศ.2562 เฉพาะการจัดเก็บภาษีที่ดินและสิ่งปลูกสร้าง ประจำปี พ.ศ.2567 เป็นการทั่วไป ออกไปอีก 2 เดือน ดังนี้

	ทีmumuj	ที่
	รายการที่ขอขยาย
	จากเดิม
	ใหม่

	1
	การจัดทำบัญชีรายการที่ดินและสิ่งปลูกสร้าง  ภ.ด.ส. 3-4
	ภายในเดือนพฤศจิกายน
2566
	ภายในเดือนมกราคม2567

	2
	การประกาศบัญชีรายการประเมินทุนทรัพย์ที่ดินและสิ่งปลูกสร้าง
	ก่อนวันที่ 1 กุมภาพันธ์ 2567
	ก่อนวันที่ 1 เดือนเมษายน 2567

	3
	การแจ้งประเมินภาษี
	ภายในเดือน กุมภาพันธ์2567
	ภายในเดือนเมษายน 2567

	4
	การชำระภาษีตามแบบแจ้งการประเมินภาษี
	ภายในเดือน เมษายน 2567
	ภายในเดือนมิถุนายน 2567

	5
	การผ่อนชำระภาษีที่ดินและสิ่งปลูกสร้าง
	งวดที่ 1 ภายในเดือน เมษายน 2567
งวดที่ 2 ภายในเดือน พฤษภาคม 2567
งวดที่ 3  ภายในเดือนมิถุนายน 2567
	งวดที่ 1 ภายในเดือนมิถุนายน 2567
งวดที่ 2 ภายในเดือนกรกฎาคม 2567
งวดที่ 3 ภายในเดือนสิงหาคม 2567

	6
	การมีหนังสือแจ้งเตือนผู้เสียภาษีที่มีภาษีค้างชำระ
	ภายในเดือน พฤษภาคม 2567
	ภายในเดือนกรกฎาคม2567

	7
	การแจ้งรายการภาษีที่ค้างชำระให้สำนักงานที่ดิน
	ภายในเดือน มิถุนายน 2567
	ภายในเดือนสิงหาคม2567



หากผู้เสียภาษีมีข้อสงสัยประการใด สามารถติดต่อสอบถามได้ที่ ฝ่ายเร่งรัดและพัฒนารายได้ กองคลังองค์การบริหารส่วนตำบลตะแพน หรือโทรศัพท์/โทรสาร 074-670018

		จึงประกาศมาเพื่อทราบโดยทั่วกัน

			ประกาศ  ณ  วันที่   16  เดือน พฤศจิกายน พ.ศ.2566
  	                                     ลงชื่อ            [image: D:\เอกสารมาจากหน้า  เดสท๊อป 2564\ลายเซ็นนายก_Re1.jpg]  

